《山癯老人九景诗和毕松坡大宰韵 其七 松坡晚节》
明代·王弘诲

半亩松阴隐绿坡，青山云物昼峨峨。春深雨露栽培厚，岁晚冰霜节操多。

不羡椿枝传添圃，长疑桂影拂银河。秦封丁梦当年事，摩顶餐脂鬓未皤。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。